**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 477/2017**

**ΑΔΑ**: 6ΜΖΓΩΨΑ-Ζ11



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 40ο/2017 Της 13Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πρακτικού Ι διενέργειας διαγωνισμού για την προμήθεια: Προμήθεια εξοπλισμού για την ανάπτυξη Κοινωνικών Δομών του Δήμου Αρταίων**  **’’**

Στην Άρτα, σήμερα, 13-09-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **34246/08-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Λιλής Γεώργιος  6. Ζέρβας Κων/νος  7. Κοσμάς Ηλίας | ΑΠΟΝΤΕΣ  1.Βασιλάκη-Μητρογιώργου  Βικτωρία  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 7 ) έκτακτα θέμα.

Η επιτροπή ομόφωνα έκανε δεκτή πρόταση του Προέδρου για αναβολή συζήτησης του 1ου θέματος.

Ο κ. Πρόεδρος εισηγούμενος το **6ο** έκτακτο:  **Έγκριση πρακτικού Ι διενέργειας διαγωνισμού για την προμήθεια: Προμήθεια εξοπλισμού για την ανάπτυξη Κοινωνικών Δομών του Δήμου Αρταίων** έθεσε υπόψη της Επιτροπής το από 11-9-2017 πρακτικό της Επιτροπής διαγωνισμού το οποίο έχει ως εξής: Στην Άρτα και στο δημοτικό κατάστημα του Δήμου Αρταίων, στις **11 Σεπτεμβρίου 2017**, ημέρα **Δευτέρα** και ώρα **10:00**, συνήλθε σε τακτική συνεδρίαση η οριζόμενη από την αριθ. 389/2016 Απόφαση της Οικονομικής Επιτροπής του Δήμου Αρταίων (ΑΔΑ:67ΙΤΩΨΑ-ΖΥ6) για τον ορισμό επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017, αποτελούμενη από τους :

1) Σαπρίκη Ελευθέριο (πρόεδρο)

2) Ζουμπούλη Χριστίνα (αναπληρωματικό μέλος)

3) Μάκη Βέρα (μέλος)

προκειμένου να αποσφραγίσει ηλεκτρονικά τις προσφορές βάσει της 30801/14.08.2017 Διακήρυξης του Δήμου Αρταίων για ανοικτό ηλεκτρονικό διαγωνισμό για την Προμήθεια Εξοπλισμού Για Την Ανάπτυξη των Κοινωνικών Δομών του Δήμου Αρταίων και συγκεκριμένα του Κοινωνικού Παντοπωλείου – Δομής Παροχής Συσσιτίου & Κοινωνικού Φαρμακείου με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει της τιμής (χαμηλότερη τιμή) συνολικού προϋπολογισμού 77.345,00 € συμπεριλαμβανομένου του ΦΠΑ.

Η επιτροπή, αφού έλαβε υπ’ όψη την ως άνω 30801/14.08.2017 Διακήρυξη του Δήμου Αρταίων και τις διατάξεις του Ν. 4412/2016, σύμφωνα με τις οποίες διεξάγεται ο ηλεκτρονικός διαγωνισμός, σημειώνει τα εξής:

Ο διαγωνισμός της προαναφερόμενης διακήρυξης διεξήχθη ηλεκτρονικά, σύμφωνα με τα αναφερόμενα σε αυτή, μέσω του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) για έντεκα (11) ομάδες ειδών με αύξοντες αριθμούς 45009 ως 45019.

Η καταληκτική ημερομηνία παραλαβής των ηλεκτρονικών προσφορών ήταν, σύμφωνα με την ως άνω Διακήρυξη (παρ. 1.5), η **Τρίτη, 05 Σεπτεμβρίου 2017** και ώρα 15:00 μ.μ.

Η προθεσμία προσκόμισης από τους οικονομικούς φορείς - εντός τριών (3) από την ηλεκτρονική υποβολή της προσφοράς, βάσει του 2.4.2.5. της Διακήρυξης –σε έντυπη μορφή και σε σφραγισμένο φάκελο των στοιχείων της ηλεκτρονικής προσφοράς τα οποία απαιτείται να προσκομιστούν σε πρωτότυπη μορφή σύμφωνα με το Ν.4250/2014 έληξε την Παρασκευή, **08 Σεπτεμβρίου 2017**.

Η ηλεκτρονική αποσφράγιση των φακέλων μέσω της πλατφόρμας του Ε.Σ.Η.ΔΗ.Σ. ξεκίνησε τη Δευτέρα, **11 Σεπτεμβρίου 2017**, ημέρα Δευτέρα και ώρα 10:00 π.μ. και η εξέταση των δικαιολογητικών ολοκληρώθηκε την **Τρίτη, 12 Σεπτεμβρίου 2017** και ώρα 15:00 π.μ.

Η 30801/14.08.2017 Διακήρυξη αφορά τις κάτωθι Ομάδες:

|  |  |  |  |
| --- | --- | --- | --- |
| **ΕΙΔΟΣ ΥΛΙΚΟΥ** | **ΣΥΝΟΛΟ ΟΜΑΔΑΣ (ΧΩΡΙΣ ΦΠΑ)** | **ΦΠΑ 24%** | **ΣΥΝΟΛΙΚΗ ΔΑΠΑΝΗ** |
| **ΟΜΑΔΑ Α: ΕΠΑΓΓΕΛΜΑΤΙΚΟΣ ΕΞΟΠΛΙΣΜΟΣ** (CPV 39314000-6) | 27.356,00 | 6.565,44 | 33.921,44 |
| **ΟΜΑΔΑ Β: ΛΟΙΠΕΣ ΗΛΕΚΤΡΙΚΕΣ ΣΥΣΚΕΥΕΣ** (CPV 39710000-2) | 5.228,00 | 1.254,72 | 6.482,72 |
| **ΟΜΑΔΑ Γ: ΕΞΟΠΛΙΣΜΟΣ ΕΣΤΙΑΣΗΣ** (CPV 39221000-7) | 5.765,00 | 1.383,60 | 7.148,60 |
| **ΟΜΑΔΑ Δ: ΕΠΙΠΛΑ** (CPV 39000000-2) | 2.547,50 | 611,40 | 3.158,90 |
| **ΟΜΑΔΑ Ε: ΕΞΟΠΛΙΣΜΟΣ ΠΛΗΡΟΦΟΡΙΚΗΣ** (CPV 30000000-9) | 3.211,00 | 770,64 | 3.981,64 |
| **ΟΜΑΔΑ ΣΤ: ΕΞΟΠΛΙΣΜΟΣ ΚΟΙΝΩΝΙΚΟΥ ΦΑΡΜΑΚΕΙΟΥ** (CPVS 39173000-5, 33680000-0, 33123100-9, 44423220-9, 42923110-6) | 3.804,00 | 912,96 | 4.716,96 |
| **ΟΜΑΔΑ Ζ: ΕΞΟΠΛΙΣΜΟΣ ΑΠΟΘΗΚΕΥΣΗΣ ΚΟΙΝΩΝΙΚΟΥ ΠΑΝΤΟΠΩΛΕΙΟΥ** (CPV 39151100-6) | 6.471,00 | 1.553,04 | 8.024,04 |
| **OMAΔΑ Η: ΠΛΗΡΕΣ ΣΥΣΤΗΜΑ ΑΠΑΓΩΓΗΣ ΚΑΥΣΑΕΡΙΩΝ** (CPV 42521000-4) | 3.884,00 | 932,16 | 4.816,16 |
| **ΟΜΑΔΑ Θ. ΣΥΣΤΗΜΑ ΠΥΡΟΣΒΕΣΗΣ** (CPV 35111500-0) | 1.137,00 | 272,88 | 1.409,88 |
| **ΟΜΑΔΑ Ι:** **ΣΥΣΤΗΜΑ ΣΥΝΑΓΕΡΜΟΥ** (CPV 35121700-5) | 581,00 | 139,44 | 720,44 |
| **ΟΜΑΔΑ Κ: ΛΟΙΠΟΣ ΕΞΟΠΛΙΣΜΟΣ** (CPVS 39515410-2, 44176000-4, 34928471-0, 33196200-2) | 2.389,50 | 573,48 | 2.962,98 |
| ΓΕΝΙΚΟ ΣΥΝΟΛΟ | 62.374,00 | 14.969,76 | 77.343,76 |
| Ποσό στρογγυλοποίησης |  |  | 1,24 |
| **ΤΕΛΙΚΟ ΣΥΝΟΛΟ** |  |  | **77.345,00** |

Κατά τις ανωτέρω ημερομηνίες, η επιτροπή επέλεξε τους διαγωνισμούς με **α/α 45009 ως 45019** και διαπίστωσε ότι έχουν υποβληθεί εμπρόθεσμα προσφορές από τους κάτωθι ενδιαφερόμενους και για τις αντίστοιχες ομάδες:

|  |  |  |  |  |
| --- | --- | --- | --- | --- |
| **Α/Α** | **ΕΠΩΝΥΜΙΑ ή ΟΝΟΜ/ΝΥΜΟ ΥΠΟΨΗΦΙΟΥ** | **α/α ΗΛΕΚΤΡΟΝΙΚΗΣ ΠΡΟΣΦΟΡΑΣ** | **Αρ. πρωτ. προσφοράς σε έντυπη μορφή** | **ΟΜΑΔΕΣ** |
| 1 | Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες | 74175 | 33939/06.09.2017 | Α |
| 74189 | Β |
| 74190 | Γ |
| 74191 | Δ |
| 2 | Α. Μάλλιαρης ΑΕΒΕ | 73755 | 34235/08.09.2017 | Α |
| 74247 | Β |
| 3 | Π & Π Τεχνική ΙΚΕ | 72976 | 33316/04.09.2017 | Α |
| 72980 | Β |
| 72981 | Γ |
| 4 | MAR Έπιπλα Γραφείου - Μιχάλης Πήχας & Υιοί Ο.Ε. | 73438 | 33374/05.09.2017 | Δ |
| 5 | Κ. Παπαναστασίου – Έπιπλα Γραφείου ΑΒΕΕ | 73895 | 33929/06.09.2017 | Δ |
| 6 | Πανταζής Αρσένης | 74231 | 34198/07.09.2017 | Δ |

Όλοι οι παραπάνω συμμετέχοντες προσκόμισαν εγκαίρως, δηλαδή εντός τριών (3) εργάσιμων ημερών, ήτοι ως τις 8 Σεπτεμβρίου 2017, (παρ. 2.4.2.5 της αρ. 30801/14.08.2017 διακήρυξης) από την ηλεκτρονική υποβολή των ως άνω στοιχείων και δικαιολογητικών τα στοιχεία της ηλεκτρονικής προσφοράς σε έντυπη μορφή και σε σφραγισμένο φάκελο, σύμφωνα με το ν.4250/2014, (εγγυητική επιστολή, πρωτότυπα έγγραφα τα οποία έχουν εκδοθεί από ιδιωτικούς φορείς και δε φέρουν επικύρωση από δικηγόρο καθώς και τα έγγραφα που φέρουν σφραγίδα της Χάγης (Apostille).

Στη συνέχεια ανοίχτηκαν οι ηλεκτρονικές προσφορές και η επιτροπή προέβη σε αξιολόγηση των παρακάτω απαιτούμενων – βάσει της παρ. 2.4.3 της 30801/14.08.2017 Διακήρυξης – δικαιολογητικών:

|  |  |  |
| --- | --- | --- |
|  | **ΕΠΩΝΥΜΙΑ ή ΟΝΟΜ/ΝΥΜΟ ΥΠΟΨΗΦΙΟΥ** | **Δικαιολογητικά** |
| 1 | Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες | 1. Τ.Ε.Υ.Δ. ψηφιακά υπογεγραμμένο από τον Πρόεδρο και Διευθ/ντα Σύμβουλο κ. Στυλιανό Μορφοβασίλη |
| 2. Εγγυητική Επιστολή ύψους 818,00 € του Ταμείου Μηχανικών & Εργοληπτών Δημοσίων Έργων Νο 1732894/28.08.2017. Έλεγχος της γνησιότητάς της με το 34608/11.09.2017 έγγραφο |
| 3. Τεχνικές Προδιαγραφές ψηφιακά υπογεγραμμένες από τον Πρόεδρο και Διευθ/ντα Σύμβουλο κ. Στυλιανό Μορφοβασίλη |
| 2 | Α. Μάλλιαρης ΑΕΒΕ | 1. Τ.Ε.Υ.Δ. ψηφιακά υπογεγραμμένο από τη Πρόεδρο και Διευθύνουσα Σύμβουλο κ. Μάλλιαρη Μαγδαληνή |
| 2. Εγγυητική επιστολή της Εθνικής Τράπεζας της Ελλάδος Νο 210/709615-1/01.09.2017 ύψους 651,68. Έλεγχος της γνησιότητάς της με το 34590/11.09.2017 έγγραφο της επιτροπής. |
| 3. Τεχνικές Προδιαγραφές ψηφιακά υπογεγραμμένες από την Πρόεδρο και Διευθύνουσα Σύμβουλο κ. Μάλλιαρη Μαγδαληνή |
| 3 | Π & Π Τεχνική ΙΚΕ | 1. Τ.Ε.Υ.Δ. ψηφιακά υπογεγραμμένο από τον νόμιμο εκπρόσωπο και Διαχειριστή κ. Δημήτριο Παπαδόπουλο |
| 2. Γρ. Σύστασης Παρακαταθήκης ύψους 766,98 € (αρ. 2782/ 25.08.2017 του Ταμείου Παρακαταθηκών και Δανείων (Γρ. Παρακαταθηκών 159 – Α΄ Λάρισας). Έλεγχος γνησιότητάς του με το 34610/11.09.2017 έγγραφο της επιτροπής |
| 3. Τεχνικές Προδιαγραφές ψηφιακά υπογεγραμμένες από τον νόμιμο εκπρόσωπο και Διαχειριστή κ. Δημήτριο Παπαδόπουλο |
| 4 | MAR Έπιπλα Γραφείου - Μιχάλης Πήχας & Υιοί Ο.Ε. | 1. Τ.Ε.Υ.Δ. ψηφιακά υπογεγραμμένο από τον νόμιμο εκπρόσωπο κ. Απόστολο Πήχα |
| 2. Εγγυητική επιστολή ύψους 50,95 € της Τράπεζας Πειραιώς (Νο 575407/01.09.2017). Έλεγχος γνησιότητάς της με το 34600/11.09.2017 έγγραφο της επιτροπής |
| 3. Τεχνικές Προδιαγραφές ψηφιακά υπογεγραμμένες από τον νόμιμο εκπρόσωπο κ. Απόστολο Πήχα |
| 5 | Κ. Παπαναστασίου – Έπιπλα Γραφείου ΑΒΕΕ | 1. Τ.Ε.Υ.Δ. ψηφιακά υπογεγραμμένο από τον Πρόεδρο και Διευθύνοντα Σύμβουλο κ Παπαναστασίου Πέτρο |
| 2. Εγγυητική Επιστολή της Τράπεζας Ηπείρου Νο70/76/31.08.2017 9 ύψους 50.95 €. Έλεγχος της γνησιότητάς της με το 34598/11.09.2017 έγγραφο της επιτροπής |
| 3. Τεχνικές Προδιαγραφές ψηφιακά υπογεγραμμένες από τον Πρόεδρο και Διευθύνοντα Σύμβουλο κ Παπαναστασίου Πέτρο |
| 6 | Πανταζής Αρσένης | 1. ΤΕΥΔ ψηφιακά υπογεγραμμένο από τον κ. Αρσένη Πανταζή |
| 2. Γρ. Σύστασης Παρακαταθήκης ύψους 50,95 € (αρ. 406/ 05.09.2017 του Ταμείου Παρακαταθηκών και Δανείων (Γρ. Παρακαταθηκών 63 – Άρτας). Έλεγχος γνησιότητάς του με το 34611/11.09.2017 έγγραφο της επιτροπής |
| 3. Τεχνικές Προδιαγραφές ψηφιακά υπογεγραμμένες από τον κ. Αρσένη Πανταζή |

Από την εξέταση των ως άνω δικαιολογητικών η Επιτροπή διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) έτους 2017 διαπίστωσε τα παρακάτω:

Για τις Ομάδες Α, Β, Γ και Δ, οι πέντε (5) από τους έξι (6) συμμετέχοντες υπέβαλλαν για τις Ομάδες Α, Β, Γ, και Δ με πληρότητα τα απαιτούμενα στην παρ. 2.4.3 της Διακήρυξης δικαιολογητικά μέσω της ηλεκτρονικής πλατφόρμας. Η δε εταιρεία «Κ. Παπαναστασίου – Έπιπλα Γραφείου ΑΒΕΕ» με α/α ηλεκτρονικής προσφοράς 73895 για την Ομάδα Δ αναφέρει στην Τεχνική Προσφορά της και ειδικά στο συνημμένο αρχείο pdf (αρ 31 συν/μενο της προσφοράς) τα επτά (7) από τα οκτώ (8) είδη της Ομάδας Δ΄ και συγκεκριμένα έλειπε η τεχνική προσφορά για το είδος Δ8 (Ράγα με Ρόδες για Ρούχα 1m). Εντούτοις, σε άλλα συνημμένα αρχεία pdf (αρ. 32 συνημμένο της προσφοράς προσπέκτους & αρ. 53 συνημμένο της προσφοράς με Υ.Δ. Συμμόρφωσης CE) περιλαμβάνεται και αναφέρεται το σύνολο των ειδών της Ομάδας Δ΄, συμπεριλαμβανομένου του είδους Δ8 (Ράγα με Ρόδες για Ρούχα 1m). Η επιτροπή με το 34613/11.09.2017 έγγραφό της προς την εταιρεία «Κ. Παπαναστασίου – Έπιπλα Γραφείου ΑΒΕΕ» ζήτησε διευκρίνιση - συμπλήρωση βάσει του άρθρου 102 του ν. 4412/2016 (ΦΕΚ Α΄, 147) επί της τεχνικής προσφοράς, η οποία παρασχέθηκε μέσω της επικοινωνίας της ηλεκτρονικής πλατφόρμας του ΕΣΗΔΗΣ (αρ. πρωτ. 34722/12.09.2017 Δήμου Αρταίων). Κατόπιν των ανωτέρω το σύνολο των συμμετεχόντων, ήτοι και οι έξι (6) από τους έξι (6) συμμετέχοντες υπέβαλλαν όλα τα απαραίτητα δικαιολογητικά με πληρότητα για τις Ομάδες Α, Β, Γ και Δ.

Για τις Ομάδες Ε, ΣΤ, Ζ, Η, Θ, Ι και Κ δεν υποβλήθηκε καμία προσφορά.

Σύμφωνα με την παρ. 1 του άρθρου 106 («Ματαίωση διαδικασίας») του Ν. 4412/2016, «*Η αναθέτουσα αρχή με εδικά αιτιολογημένη απόφαση της, μετά από γνώμη του αρμόδιου οργάνου, ματαιώνει τη διαδικασία σύναψης δημόσιας σύμβασης: α) εφόσον η διαδικασία απέβη άγονη είτε λόγω μη υποβολής προσφοράς είτε λόγω απόρριψης όλων των προσφορών ή αιτήσεων ή αποκλεισμού όλων των προσφερόντων ή συμμετεχόντων, σύμφωνα με τις διατάξεις του παρόντος βιβλίου και τα έγγραφα της σύμβασης ή β) στην περίπτωση του τελευταίου εδαφίου της παραγράφου 5 του άρθρου 105*».

Σύμφωνα με την παρ. 5 του άρθρου 106 του Ν. 4412/2016: «*Η αναθέτουσα αρχή διατηρεί, επίσης, το δικαίωμα, μετά από γνώμη του αρμοδίου οργάνου, να αποφασίσει, παράλληλα με τη ματαίωση της διαδικασίας σύναψης, και την επανάληψη οποιασδήποτε φάσης της διαδικασίας σύναψης, με τροποποίηση ή μη των όρων της ή την προσφυγή στη διαδικασία των άρθρων 29 ή 32, εφόσον, στην τελευταία αυτή περίπτωση, πληρούνται οι όροι και οι προϋποθέσεις των άρθρων αυτών*».

Σύμφωνα με το άρθρο 32 («Προσφυγή στη διαδικασία με διαπραγμάτευση χωρίς προηγούμενη δημοσίευση (άρθρο 32 της Οδηγίας 2014/24/ΕΕ)») του Ν.4212/2016:

«*1. Στις ειδικές περιπτώσεις και περιστάσεις που προβλέπονται στις παραγράφους 2 έως 6, οι αναθέτουσες αρχές μπορούν να αναθέτουν δημόσιες συμβάσεις προσφεύγοντας στη διαδικασία με διαπραγμάτευση χωρίς προηγούμενη δημοσίευση.*

*2. Η διαδικασία με διαπραγμάτευση χωρίς προηγούμενη δημοσίευση μπορεί να χρησιμοποιείται για δημόσιες συμβάσεις έργων, προμηθειών και υπηρεσιών σε οποιαδήποτε από τις κατωτέρω περιπτώσεις:*

*α) εάν, ύστερα από ανοικτή ή κλειστή διαδικασία είτε δεν υποβλήθηκε καμία προσφορά ή αίτηση συμμετοχής είτε καμία από τις υποβληθείσες προσφορές ή αιτήσεις συμμετοχής δεν είναι κατάλληλη, εφόσον δεν έχουν τροποποιηθεί ουσιωδώς οι αρχικοί όροι της σύμβασης και με την προϋπόθεση ότι διαβιβάζεται σχετική έκθεση στην Επιτροπή μετά από αίτημα της. Μη κατάλληλη θεωρείται μία προσφορά όταν είναι άσχετη με τη σύμβαση και αδυνατεί προδήλως, χωρίς να τροποποιηθεί ουσιαστικά, να ανταποκριθεί στις ανάγκες και τις απαιτήσεις της αναθέτουσας αρχής, όπως προσδιορίζονται στα έγγραφα της σύμβασης. Μη κατάλληλη θεωρείται μία αίτηση συμμετοχής όταν στο πρόσωπο του οικονομικού φορέα συντρέχει υποχρεωτικός ή δυνητικός λόγος αποκλεισμού, σύμφωνα με το άρθρο 73 ή όταν αυτός δεν πληροί τα κριτήρια ποιοτικής επιλογής που έχει θέσει η αναθέτουσα αρχή, σύμφωνα με τα άρθρα 75, 76 και 77*

*β)……..*.»

Σύμφωνα με την παρ. 1 του άρθρου 221 («Όργανα διενέργειας διαδικασιών σύναψης δημοσίων συμβάσεων») του Ν. 4412/2016:

*1. Στο πλαίσιο των διαδικασιών σύναψης δημοσίων συμβάσεων, τα όργανα που γνωμοδοτούν προς τα αποφαινόμενα όργανα («γνωμοδοτικά όργανα») έχουν ιδίως τις ακόλουθες αρμοδιότητες:*

*α) αξιολογούν τις προσφορές ή αιτήσεις συμμετοχής των προσφερόντων ή υποψηφίων,*

*β) ελέγχουν την καταλληλότητα των προσφερόντων ή υποψηφίων για τη συμμετοχή τους στη διαδικασία σύναψης δημόσιας σύμβασης,*

*γ) ελέγχουν και αξιολογούν τις προσφορές,*

*δ) στο πλαίσιο ανταγωνιστική διαδικασίας με διαπραγμάτευση, ανταγωνιστικού διαλόγου ή σύμπραξης καινοτομίας, διαπραγματεύονται με τους προσφέροντες ή υποψηφίους,*

*ε) εισηγούνται τον αποκλεισμό των προσφερόντων ή υποψηφίων από τη διαδικασία, την απόρριψη των προσφορών, την κατακύρωση των αποτελεσμάτων, την αποδέσμευση των εγγυήσεων, τη ματαίωση της διαδικασίας,*

*στ) γνωμοδοτούν για κάθε άλλο θέμα που ανακύπτει κατά τη διαδικασία ανάθεσης,*

*ζ) στο στάδιο της εκτέλεσης γνωμοδοτούν για κάθε θέμα που ανακύπτει από τη σύμβαση και ιδίως επί της παράτασης του συμβατικού χρόνου, κάθε άλλης τροποποίησης της σύμβασης και της έκπτωσης του αναδόχου και*

*η) γνωμοδοτούν για τις προβλεπόμενες στον παρόντα νόμο ενστάσεις και προσφυγές που υποβάλλονται ενώπιον της αναθέτουσας αρχής ή της Προϊσταμένης Αρχής*

*2. ……………………..»*

Ως εκ των ανωτέρω προκύπτει, πέρα από την υποχρεωτική ματαίωση τμήματος του διαγωνισμού, ως άγονου, λόγω μη υποβολής προσφοράς για τμήμα του ανοικτού ηλεκτρονικού διαγωνισμού (Ομάδες Ε ως Κ) υπάρχουν οι εξής δυνατότητες της αναθέτουσας αρχής:

α) της επανάληψης της διαδικασίας σύναψης, με τροποποίηση ή μη των όρων της ή

β) της προσφυγής στη διαδικασία των άρθρων 29 (ανταγωνιστική διαδικασία με διαπραγμάτευση) ή 32 (Προσφυγή στη διαδικασία με διαπραγμάτευση χωρίς προηγούμενη δημοσίευση)

μετά από γνώμη του αρμόδιου οργάνου [επιτροπή διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας)].

Η προμήθεια των ειδών των Ομάδων Ε, ΣΤ, Ζ, Η, Θ, Ι και Κ συνδέεται με τη λειτουργία της Πράξης των Δομών Παροχής Βασικών αγαθών: Κοινωνικό Παντοπωλείο- Παροχή Συσσιτίου και Κοινωνικό Φαρμακείο του Δήμου Αρταίων, που με την αρ, πρωτ. 3938/23.12.2016 Απόφαση Περιφερειάρχη Ηπείρου εντάχθηκε στο Επιχειρησιακό Πρόγραμμα «Ήπειρος 2014 – 2020» και συγχρηματοδοτείται από το Ευρωπαϊκό Κοινωνικό Ταμείο.

Σύμφωνα με τον Οδηγό Εφαρμογής & λειτουργίας Δομών Παροχής Βασικών Αγαθών στο κεφάλαιο 3 παράγραφο 3 αναφέρεται: «’Οροι και προϋποθέσεις λειτουργίας Δομών Παροχής Σίτισης. Η εν λόγω δομή: Στεγάζεται σε χώρους με επαρκείς κτιριακές υποδομές και εξοπλισμό, οι οποίοι πληρούν τις κείμενες υγειονομικές διατάξεις.» Απ’ αυτό συνάγεται, και βάσει του ισχύοντος χρονοδιαγράμματος του προγράμματος, ότι για την έναρξη λειτουργίας των Δομών Παροχής Βασικών Αγαθών: Κοινωνικό Παντοπωλείο-Παροχή Συσσιτίου και Κοινωνικό Φαρμακείο είναι απαραίτητη η ολοκλήρωση της διαδικασίας της προμήθειας του εν λόγω εξοπλισμού προκειμένου να καταστούν άμεσα λειτουργικές.

Περαιτέρω η όποια καθυστέρηση στην προμήθεια του εξοπλισμού επιφέρει καθυστερήσεις και στην πρόσληψη του προσωπικού, η οποία είναι στο τελικό στάδιο, ενώ έχει ήδη εγκριθεί το πρακτικό δημοπρασίας ακινήτου για τη στέγαση της Δομής Βασικών Αγαθών του Δήμου Αρταίων (447/2017 Απόφαση της Οικονομικής Επιτροπής).

Η προμήθεια των Ομάδων Ε, Ζ, Η, Θ, Ι και Κ περιλαμβάνει είδη τα οποία είναι απαραίτητα να εγκατασταθούν προκειμένου να παρασχεθεί εγκαίρως η σχετική βεβαίωση καταλληλότητας του χώρου από την αρμόδια υγειονομική υπηρεσία. Μέσα απ’ όλες αυτές τις αλληλοσυνδέσεις γίνεται αντιληπτό ότι η ολοκλήρωση της προμήθειας του εξοπλισμού για την ανάπτυξη των κοινωνικών δομών του Δήμου είναι ιδιαίτερα σημαντική και εντάσσεται εντός συγκεκριμένου χρονοδιαγράμματος.

Για τους ανωτέρω λόγους άποψη της επιτροπής διενέργειας διαγωνισμού και αξιολόγησης αποτελεσμάτων προμηθειών του Δήμου (πλην Τεχνικής Υπηρεσίας) είναι ότι τυχόν επανάληψη του τμήματος του διαγωνισμού για τις Ομάδες Ε, ΣΤ, Ζ, Η, Θ, Ι και Κ θα καθυστερήσει σημαντικά την ολοκλήρωση της προμήθειας των απαιτούμενων ειδών εξοπλισμού και τη συνολική λειτουργία των Δομών Παροχής Βασικών Αγαθών του Δήμου Αρταίων με άμεσο αντίκτυπο στους ωφελούμενος του δομών.

Κατόπιν των ανωτέρω και έχοντας υπόψη:

-Τις διατάξεις του Ν. 4412/2016

-Την 30801/14.08.2017 Διακήρυξη του Δήμου Αρταίων

-Τις ως άνω προσφορές και τα σχετικά έγγραφα

Η Επιτροπή διενέργειας διαγωνισμού και αξιολόγησης αποτελεσμάτων προμηθειών

του Δήμου (πλην Τεχνικής Υπηρεσίας) έτους 2017

**ΓΝΩΜΟΔΟΤΕΙ ΟΜΟΦΩΝΑ**

**Α. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45009 (ΟΜΑΔΑ Α – Επαγγελματικός Εξοπλισμός)**

Τη **συνέχιση** των ηλεκτρονικών προσφορών α) [74175](https://ebs.eprocurement.gov.gr/OA_HTML/OA.jsp?OAFunc=PONRESENQ_VIEWBID&addBreadCrumb=Y&retainAM=N&auction_id=%7B%21%2183T7yONhs0BSW2mbw9frxQ%7D&bid_number=%7B%21%21d.Whbant3foXgOWhld1ziA%7D&_ti=286250667&oapc=5&oas=yOR_WbDfercIDecLkgtZuA..) του υποψηφίου Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες, β) 73755 της υποψηφίου εταιρείας Α. Μάλλιαρης ΑΕΒΕ και γ) 72976 της εταιρείας Π & Π Τεχνική ΙΚΕ στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Β. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45010 (ΟΜΑΔΑ Β – Λοιπές Ηλεκτρικές Συσκευές)**

Τη **συνέχιση** των ηλεκτρονικών προσφορών α) 74189 του υποψηφίου Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες, β) 74247 της υποψηφίου εταιρείας Α. Μάλλιαρης ΑΕΒΕ και γ) 72980 της εταιρείας Π & Π Τεχνική ΙΚΕ στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Γ. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45011 (ΟΜΑΔΑ Γ – Εξοπλισμός Εστίασης)**

Τη **συνέχιση** των ηλεκτρονικών προσφορών α) 74190 του υποψηφίου Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες και β) 72981 της εταιρείας Π & Π Τεχνική ΙΚΕ στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Δ. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45012 (ΟΜΑΔΑ Δ – Έπιπλα)**

Τη **συνέχιση** των ηλεκτρονικών προσφορών α) 74191 της υποψηφίου εταιρείας Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες, β) 73438 του υποψηφίου MAR Έπιπλα Γραφείου - Μιχάλης Πήχας & Υιοί Ο.Ε., γ) 73895 της εταιρείας Κ. Παπαναστασίου – Έπιπλα Γραφείου ΑΒΕΕ και δ) 74231 της εταιρείας του κ. Πανταζή Αρσένη στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Ε. ΓΙΑ ΤΟΥΣ ΑΝΟΙΚΤΟΥΣ ΗΛΕΚΤΡΟΝΙΚΟΥΣ ΔΙΑΓΩΝΙΣΜΟΥΣ ΜΕ Α/Α 45013 (ΟΜΑΔΑ Ε – Εξοπλισμός Πληροφορικής), 45014 (ΟΜΑΔΑ ΣΤ – Εξοπλισμός Κοινωνικού Φαρμακείου), 45015 (ΟΜΑΔΑ Ζ – Εξοπλισμός Αποθήκευσης Κοινωνικού Παντοπωλείου), 45016 (ΟΜΑΔΑ Η – Πλήρες Σύστημα Απαγωγής Καυσαερίων), 45017 (ΟΜΑΔΑ Θ – Σύστημα Πυρόσβεσης), 45018 (ΟΜΑΔΑ Ι – Σύστημα Συναγερμού) και 45019 (ΟΜΑΔΑ Κ – Λοιπός Εξοπλισμός)**

Τη ματαίωση τμήματος του ανοικτού ηλεκτρονικού διαγωνισμού για τις Ομάδες **Ε, ΣΤ, Ζ, Η, Θ, Ι και Κ.** ως άγονου, λόγω μη υποβολής προσφοράς για τις ομάδες αυτές, και την επανάληψη της διαδικασίας του διαγωνισμού με προσφυγή στη διαδικασία της διαπραγμάτευσης χωρίς προηγούμενη δημοσίευση, σύμφωνα με το άρθρο 32 του Ν.4412/2016 και το άρθρο 65 του Ν.3852/2010.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και το από 11-09-2017 Πρακτικό της δημοπρασίας και γενομένης ψηφοφορίας κατά την οποία ο κ. Κοσμάς ψήφισε όχι.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**1.** Εγκρίνει το από 11-09-2017 πρακτικό διενέργειας διαγωνισμού (υποβολή δικαιολογητικών)της προμήθειας**: Προμήθεια εξοπλισμού για την ανάπτυξη Κοινωνικών Δομών του Δήμου Αρταίων** ως κατωτέρω:

**Α. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45009 (ΟΜΑΔΑ Α – Επαγγελματικός Εξοπλισμός)**

Τη **συνέχιση** των ηλεκτρονικών προσφορών α) [74175](https://ebs.eprocurement.gov.gr/OA_HTML/OA.jsp?OAFunc=PONRESENQ_VIEWBID&addBreadCrumb=Y&retainAM=N&auction_id=%7B%21%2183T7yONhs0BSW2mbw9frxQ%7D&bid_number=%7B%21%21d.Whbant3foXgOWhld1ziA%7D&_ti=286250667&oapc=5&oas=yOR_WbDfercIDecLkgtZuA..) του υποψηφίου Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες, β) 73755 της υποψηφίου εταιρείας Α. Μάλλιαρης ΑΕΒΕ και γ) 72976 της εταιρείας Π & Π Τεχνική ΙΚΕ στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Β. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45010 (ΟΜΑΔΑ Β – Λοιπές Ηλεκτρικές Συσκευές)**

Τη **συνέχιση** των ηλεκτρονικών προσφορών α) 74189 του υποψηφίου Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες, β) 74247 της υποψηφίου εταιρείας Α. Μάλλιαρης ΑΕΒΕ και γ) 72980 της εταιρείας Π & Π Τεχνική ΙΚΕ στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Γ. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45011 (ΟΜΑΔΑ Γ – Εξοπλισμός Εστίασης)**

Τη **συνέχιση** των ηλεκτρονικών προσφορών α) 74190 του υποψηφίου Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες και β) 72981 της εταιρείας Π & Π Τεχνική ΙΚΕ στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Δ. ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΜΕ Α/Α 45012 (ΟΜΑΔΑ Δ – Έπιπλα)**

Τη **συνέχιση** των ηλεκτρονικών προσφορών α) 74191 της υποψηφίου εταιρείας Ramos Ανώνυμη Τεχνική Εταιρεία Εμπορία – Εισαγωγές-Αντιπροσωπείες, β) 73438 του υποψηφίου MAR Έπιπλα Γραφείου - Μιχάλης Πήχας & Υιοί Ο.Ε., γ) 73895 της εταιρείας Κ. Παπαναστασίου – Έπιπλα Γραφείου ΑΒΕΕ και δ) 74231 της εταιρείας του κ. Πανταζή Αρσένη στη διαδικασία αποσφράγισης της Οικονομικής Προσφοράς τους για την αξιολόγηση και ανάδειξη προσωρινού Αναδόχου του συμμετέχοντος οικονομικού φορέα.

**Ε. ΓΙΑ ΤΟΥΣ ΑΝΟΙΚΤΟΥΣ ΗΛΕΚΤΡΟΝΙΚΟΥΣ ΔΙΑΓΩΝΙΣΜΟΥΣ ΜΕ Α/Α 45013 (ΟΜΑΔΑ Ε – Εξοπλισμός Πληροφορικής), 45014 (ΟΜΑΔΑ ΣΤ – Εξοπλισμός Κοινωνικού Φαρμακείου), 45015 (ΟΜΑΔΑ Ζ – Εξοπλισμός Αποθήκευσης Κοινωνικού Παντοπωλείου), 45016 (ΟΜΑΔΑ Η – Πλήρες Σύστημα Απαγωγής Καυσαερίων), 45017 (ΟΜΑΔΑ Θ – Σύστημα Πυρόσβεσης), 45018 (ΟΜΑΔΑ Ι – Σύστημα Συναγερμού) και 45019 (ΟΜΑΔΑ Κ – Λοιπός Εξοπλισμός)**

**2.** Εγκρίνει Τη ματαίωση τμήματος του ανοικτού ηλεκτρονικού διαγωνισμού για τις Ομάδες **Ε, ΣΤ, Ζ, Η, Θ, Ι και Κ.** ως άγονου, λόγω μη υποβολής προσφοράς για τις ομάδες αυτές, και την επανάληψη της διαδικασίας του διαγωνισμού με προσφυγή στη διαδικασία της διαπραγμάτευσης χωρίς προηγούμενη δημοσίευση, σύμφωνα με το άρθρο 32 του Ν.4412/2016 και το άρθρο 65 του Ν.3852/2010.

**3.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 477/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*