**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 482/2017**

**ΑΔΑ**: 6ΠΙ7ΩΨΑ-Λ24



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 40ο/2017 Της 13Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη πρακτικού υποβολής δικαιολογητικών συμμετοχής στο διαγωνισμό για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα Δήμου Αρταίων)**  **’’**

Στην Άρτα, σήμερα, 13-09-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **34246/08-09-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Βλάχος Μιχαήλ  3. Σιαφάκας Χριστόφορος  4. Χαρακλιάς Κων/νος  5. Λιλής Γεώργιος  6. Ζέρβας Κων/νος  7. Κοσμάς Ηλίας | ΑΠΟΝΤΕΣ  1.Βασιλάκη-Μητρογιώργου  Βικτωρία  2.Παπαϊωάννου Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 7 ) έκτακτα θέμα.

Η επιτροπή ομόφωνα έκανε δεκτή πρόταση του Προέδρου για αναβολή συζήτησης του 1ου θέματος.

Ο κ. Πρόεδρος εισηγούμενος το 5ο τακτικό θέμα: **Έγκριση ή μη πρακτικού υποβολής δικαιολογητικών συμμετοχής στο διαγωνισμό για την προμήθεια: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα Δήμου Αρταίων)** έθεσε υπόψη της επιτροπής το από 07-09-2017 πρακτικό της επιτροπής διαγωνισμού το οποίο έχει ως εξής: Στην Άρτα και στο Δημοτικό Κατάστημα σήμερα 7 Σεπτεμβρίου 2017 ημέρα Πέμπτη συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Νούτση Μιράντα ως Πρόεδρο και κ. Ρίζου Ευαγγελία , Γιαμούρης Ευάγγελος ως μέλη , για να προβεί στην ηλεκτρονική αποσφράγιση των προσφορών που κατατέθηκαν για το διαγωνισμό με αρ.πρωτ. διακήρυξης 29329/31-07-2017, για την «Προμήθεια οχημάτων (επιβατικά, ελαφρύ ημιφορτηγό, τρακτέρ με καταστροφέα) Δήμου Αρταίων» , προϋπολογισμού 100.192,00€ με Φ.Π.Α..

Έχοντας υπόψη:

1. Τις διατάξεις του Νόμου 4412/2016
2. Την αρ. 260/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την αρ. 426/2017 απόφαση της Οικονομικής Επιτροπής με την οποία αποφασίσθηκε η διενέργεια νέου διαγωνισμού και η τροποποίηση των τεχνικών προδιαγραφών για το τμήμα 2. εγκρίθηκαν οι τεχνικές προδιαγραφές και οι όροι της Διακήρυξης
4. Την υπ’ αριθμ. 29329/31-7-2017 Διακήρυξη του διαγωνισμού
5. Την μοναδική συμμετοχή στον διαγωνισμό στο τμήμα 1 - επιβατικά με αριθμό του συστήματος Ε.Σ.Η.ΔΗ.Σ. 44883

η Επιτροπή προχώρησε στην ηλεκτρονική αποσφράγιση του υποφακέλου «Δικαιολογητικά Συμμετοχής» του μοναδικού συμμετέχοντα στο διαγωνισμό, της εταιρείας Κ. Γκαρτζονίκας Α.Ε.Β.Ε. και αφού προέβη στους απαιτούμενους ελέγχους διαπίστωσε τα εξής:

**ΤΜΗΜΑ 1 : « ΠΡΟΜΗΘΕΙΑ ΟΧΗΜΑΤΩΝ ΔΗΜΟΥ ΑΡΤΑΙΩΝ (ΕΠΙΒΑΤΙΚΑ)» προϋπολογισμού 26.000,00 χωρίς ΦΠΑ**

|  |  |
| --- | --- |
| ΔΙΑΓΩΝΙΖΟΜΕΝΟΣ | Κ. Γκαρτζονίκας Α.Ε.Β.Ε. |

Από τον έλεγχο δικαιολογητικών συμμετοχής προκύπτουν τα εξής:

1) Το ΤΕΥΔ δεν είναι υπογεγραμμένο ψηφιακά από όλα τα μέλη του Διοικητικού Συμβουλίου όπως απαιτείται σύμφωνα με την κατευθυντήρια οδηγία 15/2016 του Ε.Α.Α.ΔΗ.ΣΥ. ( άρθρο 2.2.8.1 της διακήρυξης), παρά μόνο από τον Διευθύνοντα Σύμβουλο.

2) Η εγγυητική επιστολή συμμετοχής αναφέρει λάθος τον τίτλο του διαγωνισμού καθώς και τον αριθμό της σχετικής διακήρυξης αυτού. ( άρθρο 2.1.5 της διακήρυξης)

Σύμφωνα με τα ανωτέρω προκύπτει ότι ο διαγωνιζόμενος δεν πληροί τις αναγκαίες προϋποθέσεις έγκυρης συμμετοχής στον διαγωνισμό και δεν γίνεται αποδεκτός στην παραπέρα διαδικασία του ηλεκτρονικού διαγωνισμού.

Η επιτροπή γνωμοδοτεί σύμφωνα με το άρθρο 106 παρ. 5 του Ν. 4412/2016 :

Α**.** Για την ματαίωση της διαδικασίας και την προσφυγή στη διαδικασία με διαπραγμάτευση χωρίς προηγούμενη δημοσίευση του διαγωνισμού σύμφωνα με το άρθρο 32, παρ. 2α του νόμου 4412/2016, διότι δεν υποβλήθηκε καμία προσφορά για το τμήμα 1: «Προμήθεια οχημάτων Δήμου Αρταίων (ελαφρύ ημιφορτηγό) και για το τμήμα 2: «Προμήθεια τρακτέρ με καταστροφέα»

**Β.** Για την ματαίωση της διαδικασίας και την επανάληψη του διαγωνισμού για το τμήμα 1: «Προμήθεια οχημάτων Δήμου Αρταίων (επιβατικά)

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 07-09-2017 πρακτικό της Επιτροπής διαγωνισμού και γενομένης ψηφοφορίας κατά την οποία ο κ. Κοσμάς ψήφισε όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 07-09-2017 πρακτικό της επιτροπής διαγωνισμού που αφορά την προμήθεια**: Προμήθεια Οχημάτων (επιβατικά, ελαφρύ ημιφορτηγό, τρακτέρ με καταστροφέα Δήμου Αρταίων)** και από το οποίο προκύπτει:

**1.** Η ματαίωση της διαδικασίας και η προσφυγή στη διαδικασία με διαπραγμάτευση χωρίς προηγούμενη δημοσίευση του διαγωνισμού σύμφωνα με το άρθρο 32, παρ. 2α του νόμου 4412/2016, διότι δεν υποβλήθηκε καμία προσφορά για το **τμήμα 1: «Προμήθεια οχημάτων Δήμου Αρταίων (ελαφρύ ημιφορτηγό) και για το τμήμα 2: «Προμήθεια τρακτέρ με καταστροφέα»**

**2.** Η ματαίωση της διαδικασίας και την επανάληψη του διαγωνισμού για το τμήμα 1: «Προμήθεια οχημάτων Δήμου Αρταίων (επιβατικά)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 482 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*